
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1120 

8 Αυγούστου 2005 


ΑΠΟΦΑΣΕΙ Σ 

Αριθ. 15453 

Κανονισμός Εφαρμογής Προγράμματος ΠΟΛΙΤΕΙΑ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του ν. 2880/2001 πρό¬ 
γραμμα «ΠΟΛΙΤΕΙΑ» για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις» 
(ΦΕΚ 9 Α/30.1.2001), όπως αντικαταστάθηκε με το άρθρο 
17 του ν. 3345/2005 (ΦΕΚ 138/Α716.6.2005). 

2. Τις διατάξεις του άρθρου 2 του ν. 1558/1985 «Κυβέρ¬ 
νηση και Κυβερνητικά όργανα» (ΦΕΚ 137Α/26.7.1985) 
όπως ισχύει. 

3. Τις διατάξεις των άρθρων 13, 14 και 15 του ν. 2690/ 
1999 «Κύρωση του Κώδικα Διοικητικής Διαδικασίας και 
άλλες διατάξεις» (ΦΕΚ 45 Α/9.3.1999). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, πέραν εκείνης που έχει προβλεφθεί στον 
προϋπολογισμό για την εκτέλεση του προγράμματος 
«ΠΟΛΙΤΕΙΑ». 

5. Το γεγονός ότι επιδιώκεται η επίτευξη των ακολού¬ 
θων στόχων: 

• Η εφαρμογή του ν. 2880/2001 πρόγραμμα «ΠΟΛΙ¬ 
ΤΕΙΑ» για τη μεταρρύθμιση και τον εκσυγχρονισμό της 
Δημόσιας Διοίκησης, όπως τροποποιήθηκε με τον ν. 
3345/2005. 

• Η προσαρμογή της εσωτερικής λειτουργίας των ορ¬ 
γάνων εφαρμογής του προγράμματος «ΠΟΛΙΤΕΙΑ» στις 
τροποποιήσεις που εισήχθησαν με το άρθρο 17 του ν. 
3345/2005. 

• Η σύνδεση των προγραμμάτων «ΠΟΛΙΤΕΙΑ» και «ΚΟΙ¬ 
ΝΩΝΙΑ ΤΗΣ ΠΛΗΡΟΦΟΡΙΑΣ» (ΚτΠ), με κοινό στόχο τη με¬ 
ταρρύθμιση της Δημόσιας Διοίκησης της Χώρας και τη δι¬ 
οικητική σύγκλισή της με τα κράτη μέλη της Ευρωπαϊκής 
Ένωσης, αποφασίζουμε: 


Άρθρο 1 

Διαδικασία, τρόπος και χρόνος κατάρτισης 
του προγράμματος «ΠΟΛΙΤΕΙΑ». 

1) Το πρώτο δίμηνο κάθε τρίτου έτους εφαρμογής του 
προγράμματος «ΠΟΛΙΤΕΙΑ» εκπονείται από το Υπουργείο 
Εσωτερικών, Δημόσιας Διοίκησης και Αποκέντρωσης, το 
Εθνικό Σχέδιο Δράσεων για τη Δημόσια Διοίκηση. Το Σχέ¬ 
διο αυτό υποβάλλεται από τον Υπουργό Εσωτερικών, Δη¬ 
μόσιας Διοίκησης και Αποκέντρωσης στο Εθνικό Συμβού¬ 
λιο Διοικητικής Μεταρρύθμισης για γνωμοδότηση και 
ακολούθως στο Υπουργικό Συμβούλιο προς έγκριση. 

2) Το Υπουργείο Εσωτερικών, Δημόσιας Διοίκησης και 
Αποκέντρωσης αποστέλλειτο εγκεκριμένο απότο Υπουρ¬ 
γικό Συμβούλιο Εθνικό Σχέδιο Δράσεων (Πρόγραμμα 
«ΠΟΛΙΤΕΙΑ») σε όλα τα Υπουργεία καιτις Περιφέρειες της 
χώρας προς ενημέρωσή τους. 

3) Ακολούθως, μετά την έγκρισή του, το πρόγραμμα 
«ΠΟΛΙΤΕΙΑ» εξειδικεύεται σε επιχειρησιακό σχέδιο, στο 
οποίο προσδιορίζονται αναλυτικά οι επιμέρους στόχοι 
των μέτρων και δράσεωντου προγράμματος «ΠΟΛΙΤΕΙΑ". 

Άρθρο 2 

Όργανα διοίκησης του Προγράμματος «ΠΟΛΙΤΕΙΑ». 

Όργανα διοίκησης του Προγράμματος «ΠΟΛΙΤΕΙΑ» εί¬ 
ναι η Επιτροπή Παρακολούθησης του Προγράμματος, η 
Επιτροπή Διοίκησης του Προγράμματος, οι Υπεύθυνοι 
Υποπρογραμμάτων, οι κατά περίπτωση οριζόμενες Ομά¬ 
δες Υποστήριξης των Υποπρογραμμάτων, καθώς και οι 
Ομάδες Στήριξης Έργων των οικείων φορέων εκτέλεσης 
των χρηματοδοτούμενων έργων. 

Άρθρο 3 

Συγκρότηση, τρόπος λειτουργίας και αρμοδιότητες 
των οργάνων διοίκησης του προγράμματος. 

1. Η συγκρότηση, ο τρόπος λειτουργίας και οι αρμοδιό¬ 
τητες των οργάνων διοίκησης του προγράμματος ορίζο¬ 
νται ως ακολούθως: 

I. ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΟΥ ΠΡΟΓΡΑΜΜΑ¬ 
ΤΟΣ 

α)Συγκρότηση 

Στο Υπουργείο Εσωτερικών, Δημόσιας Διοίκησης και 
Αποκέντρωσης συγκροτείται με Απόφαση του Υπουργού 

Εσωτερικών, Δημόσιας Διοίκησης και Αποκέντρωσης 
Επιτροπή Παρακολούθησης του προγράμματος «ΠΟΛΙ¬ 
ΤΕΙΑ», αποτελούμενη: 

α) Από τον Υπουργό Εσωτερικών, Δημόσιας Διοίκησης 
και Αποκέντρωσης ως Πρόεδρο, τον Γενικό Γραμματέα 
Δημόσιας Διοίκησης και Ηλεκτρονικής Διακυβέρνησης 
ως αναπληρωτή του, ένα (1) Γενικό Γραμματέα από κάθε 
Υπουργείο, εφ’ όσον υπάρχει, τους Γενικούς Γραμματείς 
των Περιφερειών καιτον Ειδικό Γ ραμματέα της Κοινωνίας 
της Πληροφορίας του Υπουργείου Οικονομίας και Οικο¬ 
νομικών. 

β) Έναν (1) εκπρόσωπο της ΑΔΕΔΥ. Επίσης μπορεί να 
καλούνται εκπρόσωποιτου ΣΕΒ, του ΣΕΠΕ και άλλων κοι¬ 
νωνικών και οικονομικών φορέων. Η Επιτροπή Παρακο¬ 
λούθησης αποτελεί όργανο διαβούλευσης και ανταλλα¬ 
γής απόψεων για την πορεία του προγράμματος. Διατυ¬ 
πώνει επίσης γνώμη στις περιπτώσεις που προβλέπεται 
στον παρόντα Κανονισμό ή ζητείται από την Επιτροπή Δι¬ 
οίκησης του Προγράμματος. Γραμματειακή υποστήριξη 
στην Επιτροπή Παρακολούθησης παρέχεται από τους 
υπαλλήλους που παρέχουν γραμματειακή υποστήριξη 
στην Επιτροπή Διοίκησης του Προγράμματος. 

β) Λειτουργία και αρμοδιότητες 

Η Επιτροπή Παρακολούθησης συνεδριάζει τουλάχι¬ 
στον μια φορά το χρόνο. Στις συνεδριάσεις αυτές ενημε¬ 
ρώνεται επί της πορείας εκτέλεσης του Προγράμματος, 
επί της ετήσιας απολογιστικής εκθέσεως του Προγράμ¬ 
ματος και μπορεί να απευθύνει συστάσεις στην Επιτροπή 
Διοίκησης του Προγράμματος. 

Ειδικότερα: 

1) Ο Π ρόεδρος καθορίζει την ημέρα, την ώρα και τοντό- 
πο των συνεδριάσεων και καλεί τα μέλη. 

2) Συντάσσει την ημερήσια διάταξη, λαμβάνοντας υπό¬ 
ψη του και απόψεις που τυχόν διατυπώνονται από τα μέ¬ 
λη της Επιτροπής. 

3) Κηρύσσει την έναρξη και τη λήξη των συνεδριάσεων 
και διευθύνει τις εργασίες της Επιτροπής. 

4) Η Γραμματείατης Επιτροπής Παρακολούθησης γνω¬ 
στοποιεί την πρόσκληση, την ημερήσια διάταξη και τα 
σχετικά έγγραφα που απαιτούνται γιατη συνεδρίαση του¬ 
λάχιστον δέκα (10) ημέρες πριν από αυτή, συντάσσει τα 
πρακτικά των συνεδριάσεων και επιλαμβάνεται όλων των 
ζητημάτων σχετικά με τη διοργάνωση των συνεδριάσεων 
της Επιτροπής Παρακολούθησης. 

5) Απαρτία στη συνεδρίαση υπάρχει όταν μετέχουν πε¬ 
ρισσότερα από τα μισά των μελών των περιπτώσεων α και 
βτου εδαφίου Ια (Συγκρότηση). 

6) Αντικείμενο της συνεδρίασης αποτελούν τα θέματα 
που περιλαμβάνονται στην ημερήσια διάταξη, αλλά δύ- 
νανται να εξετάζονται και άλλα θέματα ύστερα από πρό¬ 
ταση του Προέδρου ή μέλους και εφ’ όσον το αποδε¬ 
χθούν κατά πλειοψηφίατα παρόντα μέλη της Επιτροπής. 

7) Για την καλύτερη οργάνωση των εργασιών της Επι¬ 
τροπής Παρακολούθησης και ανάλογα με το αντικείμενο 
της ημερήσιας διάταξης, ο Πρόεδρος μπορεί να προβαί¬ 
νει στις απαιτούμενες προπαρασκευαστικές εργασίες και 
να συστήνει ομάδες εργασίας για την παρακολούθηση 
συγκεκριμένων θεμάτων. 


8) Γ ια κάθε συνεδρίαση της Επιτροπής Παρακολούθη¬ 
σης συντάσσεται πρακτικό, στο οποίο αναφέρονται τα 
ονόματα και η ιδιότητα των παριστάμενων μελών, ο τόπος 
και ο χρόνος της συνεδρίασης, όλα τα θέματα που συζη¬ 
τήθηκαν με περιληπτική αναφορά στο περιεχόμενό τους, 
καθώς και τα αποτελέσματα της συζήτησης. 

9) Το πρακτικό με τις απόψεις της Επιτροπής Παρακο¬ 
λούθησης και τις πιθανές συστάσεις, συντάσσεται από 
την γραμματεία της Επιτροπής, υπογράφεται από τον 
Πρόεδρο και αποστέλλεται εντός δέκα (10) εργάσιμων 
ημερών σε όλα τα μέλη. Παρατηρήσεις επί τωνπρακτικών 
μπορεί να γίνουν δεκτές από τον Πρόεδρο εφόσον δεν αλ¬ 
λοιώνουν το περιεχόμενο των συζητήσεων κατά τη συνε¬ 
δρίαση. 

10) Στις συνεδριάσεις της Επιτροπής Παρακολούθη¬ 
σης μπορεί να προσκαλούνται από τον Πρόεδρό της και 
να συμμετέχουν χωρίς δικαίωμα ψήφου ειδικοί εμπειρο¬ 
γνώμονες ή πρόσωπα που μπορεί να συμβάλουν με τις 
γνώσεις και την εμπειρία τους στην ομαλή εξέλιξη του 
Προγράμματος. 

II. ΕΠΙΤΡΟΠΗ ΔΙΟΙΚΗΣΗΣ ΤΟΥ ΠΡΟΓΡΑΜΜΑΤΟΣ 

α) Σύσταση - Συγκρότηση 

Στο Υπουργείο Εσωτερικών, Δημόσιας Διοίκησης και 
Αποκέντρωσης συστήνεται ενδεκαμελής Επιτροπή Διοί¬ 
κησης του Προγράμματος «ΠΟΛΙΤΕΙΑ», αποτελούμενη 
από τον Γενικό Γ ραμματέα Δημόσιας Διοίκησης και Ηλε¬ 
κτρονικής Διακυβέρνησης ως Πρόεδρο, και ως μέλη τον 
Προϊστάμενο της Γενικής Διεύθυνσης Διοικητικού Εκσυγ¬ 
χρονισμού του Υπουργείου Εσωτερικών, Δημόσιας Διοί¬ 
κησης και Αποκέντρωσης, τον Προϊστάμενο της Ειδικής 
Υπηρεσίας Εφαρμογής του ΚΠΣτου Υπουργείου Εσωτε¬ 
ρικών, Δημόσιας Διοίκησης και Αποκέντρωσης, λοιπά 
στελέχη του Υπουργείου Εσωτερικών, Δημόσιας Διοίκη¬ 
σης και Αποκέντρωσης, στελέχη άλλων δημόσιων υπηρε¬ 
σιών και εμπειρογνώμονες του ιδιωτικού ή του δημόσιου 
τομέα, που λόγω ειδικών γνώσεων, επιστημονικής κατάρ¬ 
τισης, ή εμπειρίας μπορούν να συμβάλουν στην εκτέλεση 
του προγράμματος. Τον Πρόεδρο, όταν απουσιάζει ή κω¬ 
λύεται, αναπληρώνει ο Προϊστάμενος της Γενικής Διεύ¬ 
θυνσης Διοικητικού Εκσυγχρονισμού. Ο ορισμός των με¬ 
λών της Επιτροπής γίνεται με απόφαση του Υπουργού 
Εσωτερικών Δημόσιας Διοίκησης και Αποκέντρωσης. Η 
Επιτροπή εδρεύει στο Υπουργείο Εσωτερικών, Δημόσιας 
Διοίκησης και Αποκέντρωσης. 

Η γραμματειακή υποστήριξη της Επιτροπής Διοίκησης 
παρέχεται από υπαλλήλους του Υπουργείου Εσωτερι¬ 
κών, Δημόσιας Διοίκησης και Αποκέντρωσης, που ορίζο¬ 
νται με την απόφαση ορισμού των μελών της Επιτροπής 
Διοίκησης, αποκλειστικά ή παράλληλα με τα καθήκοντά 
τους. Μέχρι τον ορισμό του Προϊσταμένου της Ειδικής 
Υπηρεσίας, η Επιτροπή λειτουργεί νομίμως μετά υπόλοι¬ 
πα μέλη. 

Γιατην αμοιβή των μελών της Επιτροπής εφαρμόζονται 
οι διατάξεις της παρ. 18 του άρθρου 18 του ν. 2503/1997 
(ΦΕΚ107/Α). 

β) Λειτουργία 

1) Η Επιτροπή Διοίκησης του Προγράμματος συνεδριά¬ 
ζει τακτικά τουλάχιστον μία (1) φορά το μήνα και έκτακτα, 
μετά από πρόσκληση του Προέδρου της. 

2) Αντικείμενο της συνεδρίασης είναι τα θέματα που πε¬ 
ριλαμβάνονται στην ημερήσια διάταξη, αλλά μπορεί να 

εξετάζονται και άλλα θέματα μετά από πρόταση του Προ¬ 
έδρου ή μέλους και με την έγκριση των παρόντων μελών 
της Επιτροπής. 

3) Για κάθε συνεδρίαση της Επιτροπής συντάσσεται 
πρακτικό, στο οποίο αναφέρονται τα ονόματα και η ιδιό¬ 
τητα των μελών που παρίστανται, ο τόπος και ο χρόνος 
της συνεδρίασης, τα θέματα που συζητήθηκαν, περιλη¬ 
πτική αναφορά στο περιεχόμενό τους, τα αποτελέσματα 
της ψηφοφορίας και οι αποφάσεις που ελήφθησαν. 

4) Το πρακτικό με τις αποφάσεις της Επιτροπής και τις 
πιθανές συστάσεις ή οδηγίες, συντάσσεται από τη Γραμ- 
ματεία της Επιτροπής, υπογράφεται από τον Πρόεδρο 
και κοινοποιείται σε όλα τα μέλη. Παρατηρήσεις των με¬ 
λών επί των πρακτικών μπορεί να υποβληθούν εντός πέ¬ 
ντε (5) εργάσιμων ημερών και να γίνουν δεκτές εφ’ όσον 
δεν αλλοιώνουν το περιεχόμενο των αποφάσεων. 

5) Οι αποφάσεις της Επιτροπής Διοίκησης λαμβάνονται 
με την απόλυτη πλειοψηφία των παρόντων μελών ύστερα 
από φανερή ψηφοφορία. 

6) Αν υπάρξει ισοψηφία, υπερισχύει η ψήφος του Προέ¬ 
δρου. Μέλος που απέχει από την ψηφοφορία ή δίνει λευ¬ 
κή ψήφο θεωρείται απόν. 

γ) Αρμοδιότητες 

Η Επιτροπή Διοίκησης του Προγράμματος είναι αρμό¬ 
δια για την ένταξη και απένταξη των έργων ή δράσεων 
που χρηματοδοτούνται από το πρόγραμμα, παρακολου¬ 
θεί και ελέγχει την εκτέλεση και ολοκλήρωση του Επιχει¬ 
ρησιακού Προγράμματος 

Ιδίως η Επιτροπή Διοίκησης του Προγράμματος: 

1) Αποφασίζει την ένταξη έργων ή δράσεων στο Πρό¬ 
γραμμα, μετά από εισήγηση των υπευθύνων υποπρο¬ 
γραμμάτων και μπορεί να ορίζει πρόσθετα κριτήρια για τη 
διασφάλιση επίτευξης των στόχων του Προγράμματος. 
Επίσης αποφασίζει την απένταξη έργων ή δράσεων. 

2) Απευθύνει συστάσεις στους φορείς εκτέλεσης των 
ενταγμένων στο πρόγραμμα έργων ή δράσεων. 

3) Επεξεργάζεται και αποφασίζει σχετικά με ενδεχόμε¬ 
νες προτάσεις τροποποίησης του προγράμματος «ΠΟΛΙ¬ 
ΤΕΙΑ», ύστερα από γνώμη της Επιτροπής Παρακολούθη¬ 
σης του Προγράμματος. 

4) Μεριμνά για την αξιολόγηση, ενδιάμεση και τελική, 
του Επιχειρησιακού Σχεδίου. 

5) Παρακολουθεί και συντονίζει τους υπευθύνους υπο¬ 
προγραμμάτων για όλα τα θέματα που αφορούν στον 
προγραμματισμό, την εκτέλεση και παρακολούθηση των 
έργων και δράσεων του Προγράμματος. 

6) Εισηγείται στον Υπουργό την απαλλαγή από τα κα- 
θήκοντά τους των Υπευθύνωντων Υποπρογραμμάτων για 
πλημμελή άσκηση των καθηκόντων τους. 

III. ΥΠΕΥΘΥΝΟΙ ΥΠΟΠΡΟΓΡΑΜΜΑΤΩΝ 

α) Αποστολή - Ορισμός 

Για καθένα από τα Υποπρογράμματα του Προγράμμα¬ 
τος «ΠΟΛΙΤΕΙΑ» ορίζεται ένας Υπεύθυνος Υποπρογράμ¬ 
ματος. Ο Υπεύθυνος κάθε Υποπρογράμματος έχει την ευ¬ 
θύνη της παρακολούθησης της πορείας και εξέλιξης των 
έργων και δράσεων του Υποπρογράμματος, της Ενημέ¬ 
ρωσης της Επιτροπής Διοίκησης και της εισήγησης τυχόν 
απαιτούμενων παρεμβάσεων. Οι Υπεύθυνοι των Υποπρο¬ 
γραμμάτων υποβοηθούν γενικώς την Επιτροπή Διοίκη¬ 
σης στο έργο της για τον τομέα του Υποπρογράμματος 
τους και τελούν υπό την άμεση εποπτεία του Προϊσταμέ¬ 


νου της Γενικής Διεύθυνσης Διοικητικού Εκσυγχρονι¬ 
σμού. 

Οι υπεύθυνοι των υποπρογραμμάτων ορίζονται με από¬ 
φαση του Υπουργού Εσωτερικών, Δημόσιας Διοίκησης 
και Αποκέντρωσης από υπαλλήλους που υπηρετούν στο 
ΥΠ.ΕΣ.Δ.Δ.Α. Με την ίδια απόφαση ορίζεται η αμοιβή των 
Υπευθύνων των Υποπρογραμμάτων. 

β) Αρμοδιότητες 

Οι Υπεύθυνοι των Υποπρογραμμάτων: 

1. Συντάσσουν τις Προσκλήσεις προς τους φορείς που 
δικαιούνται να συμμετέχουν στο Πρόγραμμα, σύμφωνα 
με τα προβλεπόμενα στο Επιχειρησιακό Πρόγραμμα 
«ΠΟΛΙΤΕΙΑ» και μπορεί να εισηγούνται στην Επιτροπή Δι¬ 
οίκησης την εξειδίκευση των κριτηρίων ή την προσθήκη 
πρόσθετων κριτηρίων. Μεριμνούν επίσης για την κοινο¬ 
ποίηση των προσκλήσεων μετά την έγκρισή τους από την 
Επιτροπή Διοίκησης του Προγράμματος. 

2. Αξιολογούντο υποβαλλόμενα προς ένταξη στο Πρό¬ 
γραμμα έργα και δράσεις σύμφωνα με τα κριτήρια του 
άρθρου 3 της παρούσας και υποβάλλουν σχετική εισήγη¬ 
ση στην Επιτροπή Διοίκησης για την ένταξη ή απόρριψή 
τους. 

3. Καταρτίζουν τις αποφάσεις ένταξης έργων ή δράσε¬ 
ων. 

4. Παρακολουθούν την εκτέλεση των ενταγμένων στο 
πρόγραμμα έργων ή δράσεων και ελέγχουν την τήρηση 
των όρων και προϋποθέσεων των σχετικών αποφάσεων 
ένταξης. Προς το σκοπό αυτό χρησιμοποιούν κάθε πρό¬ 
σφορο μέσο, συμπεριλαμβανομένης και της διενέργειας 
επιτόπιων ελέγχων στους φορείς εκτέλεσης των έργων 
και δράσεων. 

5. Εισηγούνται στην Επιτροπή Διοίκησης του Προγράμ¬ 
ματος την απένταξη έργων από το Πρόγραμμα, όταν δια¬ 
πιστώνεται ότι δεν πληρούνται οι όροι και προϋποθέσεις 
ένταξής τους καταρτίζοντας τις σχετικές αποφάσεις απέ- 
νταξης. 

6. Τηρούν πλήρεις φακέλους με όλα τα στοιχεία έντα¬ 
ξης, παρακολούθησης και ελέγχου των ενταγμένων έρ¬ 
γων και δράσεων στο υποπρόγραμμα, στο οποίο έχουν 
οριστεί ως υπεύθυνοι. 

7. Συνεργάζονται μεταξύ τους και με την Επιτροπή Διοί¬ 
κησης του Προγράμματος και παρέχουν σε αυτήν όλα τα 
στοιχεία που είναι απαραίτητα για την άσκηση των αρμο¬ 
διοτήτων της. 

8. Μεριμνούν για τη διασύνδεση καιδιεπαφή, από άπο¬ 
ψη συνέργειας και διαλειτουργικότητας, των έργων και 
δράσεων του προγράμματος «ΠΟΛΙΤΕΙΑ» και λοιπών 
προγραμμάτων όπως «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ» 
κ.α, με σκοπό τη διασφάλιση συμπληρωματικότητας και 
αποφυγής επικαλύψεων. 

9. Έχουν την ευθύνη της καλής λειτουργίας και αποτε- 
λεσματικότητας των Ομάδων Υποστήριξης Υποπρογραμ¬ 
μάτων. 

IV. ΟΜΑΔΕΣ ΥΠΟΣΤΗΡΙΞΗΣ ΥΠΟΠΡΟΓΡΑΜΜΑΤΩΝ 

Για κάθε Υποπρόγραμμα του Προγράμματος «ΠΟΛΙ¬ 
ΤΕΙΑ» συγκροτείται Ομάδα Υποστήριξης που αποτελείται 
από πέντε (5) κατ' ανώτατο όριο μέλη. 

Δεύτερη Ομάδα για Υποπρογράμματα μπορεί να συ¬ 
γκροτείται, ύστερα από απόφαση της Επιτροπής Διοίκη¬ 
σης, εφόσον αυτό κρίνεται αναγκαίο με βάση τον αριθμό, 
το μέγεθος και την πολυπλοκότητα των έργων και δράσε- 

ων του Υποπρογράμματος. Η Ομάδα Υποστήριξης έχει 
την ευθύνη υποβοήθησης του Υπευθύνου του Υποπρο¬ 
γράμματος στον οποίο και υπάγεται, για την παρακολού¬ 
θηση της πορείας και εξέλιξης των έργων και δράσεων 
της αρμοδιότητάς της, την ανάγκη παρεμβάσεων και γε¬ 
νικώς την επίλυση προβλημάτων που τυχόν ανακύπτουν 
κατά την εκτέλεση των έργων ή δράσεων του Υποπρο¬ 
γράμματος και τις ενέργειες που είναι αναγκαίες για την 
εκτέλεσή τους. 

Οι Ομάδες Υποστήριξης Υποπρογραμμάτων συγκρο¬ 
τούνται με απόφαση του Προέδρου της Επιτροπής Διοί¬ 
κησης από υπαλλήλους του ΥΠ.ΕΣ.Δ.Δ.Α. ή άλλων φορέ¬ 
ων του Δημόσιου Τομέα ή και ιδιώτες που έχουν ειδικές 
συναφείς γνώσεις. 

V. ΟΜΑΔΕΣ ΣΤΗΡΙΞΗΣ ΦΟΡΕΩΝ 

Σε κάθε φορέα εκτέλεσης έργων ή δράσεων του Προ¬ 
γράμματος «ΠΟΛΙΤΕΙΑ» συγκροτείται Ομάδα Στήριξης 
από πέντε (5) κατ' ανώτατο όριο μέλη. Δεύτερη Ομάδα 
Στήριξης μπορεί να συγκροτηθεί, ύστερα από έγκριση 
της Επιτροπής Διοίκησης, εφόσον αυτό κρίνεται ανα¬ 
γκαίο με βάση τον αριθμό, το μέγεθος και την πολυπλο- 
κότητα των έργων και δράσεων που εκτελεί ο οικείος φο¬ 
ρέας. Οι Ομάδες Στήριξης έχουν την ευθύνη υποβοήθη¬ 
σης του οικείου φορέα για την παρακολούθηση της 
πορείας και εξέλιξη των έργων και δράσεων, τη συνεργα¬ 
σία με τους υπευθύνους των έργων και δράσεων του φο¬ 
ρέα, αν αυτοί δεν είναι μέλη της Ομάδας Στήριξης, τη συ¬ 
νεργασία με τους υπευθύνους των οικείων Υποπρογραμ¬ 
μάτων του ΥΠ.ΕΣ.Δ.Δ.Α. και των αντίστοιχων Ομάδων 
Στήριξης Υποπρογραμμάτων στο ΥΠ.ΕΣ.Δ.Δ.Α. και γενι¬ 
κώς για τις ενέργειες και παρεμβάσεις που είναι αναγκαί¬ 
ες για την εκτέλεση των έργων και δράσεων του οικείου 
φορέα που έχουν ενταχθεί στο Πρόγραμμα «ΠΟΛΙΤΕΙΑ». 
Σε κάθε περίπτωση εξετάζουν τη συνέργεια και διαλει- 
τουργικότητατων έργων ή δράσεων του Προγράμματος 
«ΠΟΛΙΤΕΙΑ» με έργα και δράσεις του φορέα που εκτελού- 
νται μέσω άλλων προγραμμάτων όπως «Κοινωνία της 
Πληροφορίας» και άλλα. 

Οι Ομάδες Στήριξης συγκροτούνται με απόφαση του οι¬ 
κείου Γενικού Γραμματέα Υπουργείου ή Περιφέρειας από 
υπαλλήλους του Υπουργείου ή Περιφέρειας ή άλλων φο- 
ρέωντου Δημόσιου Τομέα ή και από ιδιώτες που έχουν ει¬ 
δικές συναφείς γνώσεις. 

Οι φορείς εκτέλεσης έργων ή δράσεων του Προγράμ¬ 
ματος «ΠΟΛΙΤΕΙΑ» έχουν την ευθύνη συντονισμού και 
ελέγχου των Ομάδων Στήριξης και των λοιπών οργάνων 
τους για την καλή εκτέλεση των έργων και δράσεων του 
τομέα τους σύμφωνα με τους όρους ένταξής τους και τα 
οικεία τεχνικά δελτία. Υποχρεούνται να παρέχουν στην 
Επιτροπή Διοίκησης του Προγράμματος, στη Γενική Δι¬ 
εύθυνση Διοικητικού Εκσυγχρονισμού και στους Υπευθύ¬ 
νους των Υποπρογραμμάτων κάθε στοιχείο που είναι ανα¬ 
γκαίο για την παρακολούθηση της πορείας εκτέλεσης 
των έργων ή δράσεων. Συνεργάζονται με τα ανωτέρω όρ¬ 
γανα και τον Τεχνικό Σύμβουλο του Προγράμματος «ΠΟ¬ 
ΛΙΤΕΙΑ» και υποχρεούνται να συμμορφώνονται με τις υπο¬ 
δείξεις και παρεμβάσεις τους για την καλή εκτέλεση των 
έργων ή δράσεων της ευθύνης τους. 

VI. ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΟΥ ΕΚΣΥΓΧΡΟ¬ 
ΝΙΣΜΟΥ 

Η Γενική Διεύθυνση Διοικητικού Εκσυγχρονισμού του 


ΥΠ.ΕΣ.Δ.Δ.Α. έχει τη γενική ευθύνη για το σχεδίασμά των 
επόμενων Προγραμμάτων «ΠΟΛΙΤΕΙΑ» και την κατάρτιση 
των αντίστοιχων Επιχειρησιακών Σχεδίων, καθώς και για 
τη στήριξη της εκτέλεσής τους και των οργάνων διοίκη¬ 
σής τους. Παρακολουθεί και ελέγχει, για λογαριασμό της 
Επιτροπής Διοίκησης, την πορεία και εξέλιξη του Προ¬ 
γράμματος, συντονίζει τους Υπευθύνους Υποπρογραμ¬ 
μάτων, ενημερώνει και εισηγείται, όπου απαιτείται, στην 
Επιτροπή Διοίκησης του Προγράμματος. Ασκείτο διοικη¬ 
τικό έλεγχο των Υπευθύνων των Υποπρογραμμάτων και 
των Ομάδων Στήριξης των Υποπρογραμμάτων, ενημερώ¬ 
νει και εισηγείται σχετικώς στην Επιτροπή Διοίκησης του 
Προγράμματος. Επίσης, διεξάγει τη σχετική αλληλογρα¬ 
φία και τηρεί αρχείο σχετικών φακέλων για το σύνολο του 
Προγράμματος «ΠΟΛΙΤΕΙΑ». 

2. Για την αμοιβή των Ομάδων Υποστήριξης Υποπρο¬ 
γραμμάτων και των Ομάδων Στήριξης Φορέων εφαρμό¬ 
ζονται οι διατάξεις της παρ. 18του άρθρου 18τουν.2503/ 
1997. 

3. Η αποζημίωση της Επιτροπής Διοίκησης του Προ¬ 
γράμματος, των Υπευθύνων Υποπρογραμμάτων, των 
Ομάδων Υποστήριξης Υποπρογραμμάτων, των Ομάδων 
Στήριξης Φορέων και λοιπών ατομικών ή συλλογικών ορ¬ 
γάνων που είναι αναγκαία για την εκτέλεση των έργων ή 
δράσεων του προγράμματος, βαρύνει τον προϋπολογι¬ 
σμό του Προγράμματος «ΠΟΛΙΤΕΙΑ». 

Άρθρο 4 

Κριτήρια και διαδικασία ένταξης των έργων 
στο πρόγραμμα «ΠΟΛΙΤΕΙΑ" 

1. Τα γενικά κριτήρια ένταξης των έργων είναι: 

α) Η σκοπιμότητα των έργων ή των ενεργειών, με την έν¬ 
νοια του βαθμού συμβολής τους στην επίτευξη των στό¬ 
χων του προγράμματος «ΠΟΛΙΤΕΙΑ» και την ωφέλεια των 
πολιτών. 

β) Η συμπληρωματικότητα των έργων ή ενεργειών, με 
έργα άλλων εθνικών ή κοινοτικών προγραμμάτων και κυ- 
ρίωςτωνέργωντου επιχειρησιακού προγράμματος «ΚΟΙ¬ 
ΝΩΝΙΑ ΤΗΣ ΠΛΗΡΟΦΟΡΙΑΣ» ώστε να μεγιστοποιείται το 
αναμενόμενο όφελος. 

γ) Η πληρότητα, ωριμότητα, βιωσιμότητα και σαφήνεια 
των έργων ή δράσεων. 

δ) Η ύπαρξη συμπληρωμένου τεχνικού δελτίου. 

ε) Η επάρκεια του προτεινόμενου οργανωτικού σχήμα¬ 
τος διοίκησης. 

Επιπλέον, η Επιτροπή Διοίκησης του προγράμματος 
«ΠΟΛΙΤΕΙΑ» του άρθρου 4 του παρόντος μπορεί να εξει¬ 
δικεύει τα ανωτέρω κριτήρια και να ορίζει πρόσθετα κρι¬ 
τήρια, με σκοπό τη διασφάλιση της επίτευξης των στόχων 
του προγράμματος. 

Η Επιτροπή Διοίκησης μπορεί να εντάσσει έργα εξοπλι¬ 
σμού Πληροφορικής και βελτίωσης των σχετικών υποδο¬ 
μών στην περίπτωση που κρίνει ότι αυτά αποτελούν προ- 
απαιτούμενο για την εκτέλεση δράσεων και έργων, που το 
ΥΠΕΣΔΔΑ ή ο οικείος φορέας υποβάλει για ένταξη. 

2. Διαδικασία ένταξης των έργων 

Η Επιτροπή Διοίκησης εκδίδει προσκλήσεις τις οποίες 
γνωστοποιεί στους δικαιούχους φορείς, προκειμένου να 
υποβάλουν προτάσεις προς ένταξη έργων ή δράσεων. 
Στην πρόσκληση αναφέρονται η διαδικασία και οι όροι 
εκτέλεσης των έργων. 

Οι προτάσεις των φορέων υποβάλλονται στην Επιτρο¬ 
πή Διοίκησης του Προγράμματος και αξιολογούνται από 
τους υπεύθυνους των Υποπρογραμμάτων, βάσει των γε¬ 
νικών κριτηρίων του παρόντος κανονισμού και των ειδι¬ 
κών κριτηρίων που ορίζονται στην πρόσκληση. Μετά από 
αιτιολογημένη εισήγηση των υπευθύνων των Υποπρο¬ 
γραμμάτων για ένταξη ή απόρριψη των προτάσεων εκτέ¬ 
λεσης έργων, η Επιτροπή Διοίκησης αποφασίζει για την 
ένταξη ή μη έργων ή δράσεων και καταρτίζει τις σχετικές 
αποφάσεις ένταξης με μέριμνα των υπευθύνων των Υπο¬ 
προγραμμάτων. 

Στις αποφάσεις ένταξης αναφέρονται όλοι οι δεσμευτι¬ 
κοί όροι και προϋποθέσεις της χρηματοδότησης και εκτέ¬ 
λεσης των έργων και περιλαμβάνονται κατ’ ελάχιστον τα 
κάτωθι στοιχεία: 
ί. τίτλος έργου 

ϋ. δικαιούχος φορέας εκτέλεσης και λειτουργίας του 
έργου 

ϋί. εγκεκριμένος προϋπολογισμός 
ίν. χρονοδιάγραμμα εκτέλεσης έργου 
ν. λοιποί όροι και προϋποθέσεις 
Δεν απαιτείται η προηγούμενη έκδοση πρόσκλησης για 
την ένταξη έργων ή ενεργειών των οποίων φορέας εκτέ¬ 
λεσης είναι το Υπουργείο Εσωτερικών, Δημόσιας Διοίκη¬ 
σης και Αποκέντρωσης. Γιατην ένταξη έργων του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης αποφασίζει η Επιτροπή Διοίκησης μετά από εισήγηση 
του Προέδρου της. 

Μέχρι τη συγκρότηση της Επιτροπής Διοίκησης το 
ΥΠ.ΕΣ.Δ.Δ.Α. μπορεί να εντάσσει επείγοντα έργα στο 
Πρόγραμμα «ΠΟΛΙΤΕΙΑ» και να προωθούνται οι σχετικές 
διαδικασίες με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης. 

Μέχριτην ανάδειξη Τεχνικού Συμβούλου, η Επιτροπή Δι¬ 
οίκησης του Προγράμματος για τα έργα του ΥΠ.ΕΣ.Δ.Δ.Α. 
τα οποία εντάσσει, αναθέτει την κατάρτιση των απαιτού- 
μενων προδιαγραφών διακήρυξης, σύμφωνα με τις ισχύ- 
ουσες διατάξεις. 

3. Κριτήρια απένταξης των έργων. 

Απεντάσσονται τα έργα για τα οποία διαπιστώνεται 
οποιαδήποτε απόκλιση από τους όρους και προϋποθέ¬ 
σεις της απόφασης ένταξης και ιδίως εφ’ όσον: 

ί. διαπιστώνονται παρανομίες ή παρατυπίες κατά την 
εκτέλεση, ή και μετά την ολοκλήρωση των έργων, ως 
προς την τήρηση της εθνικής νομοθεσίας περί δημοσίων 
συμβάσεων έργων, προμηθειών και παροχής υπηρεσιών, 
Ιί. διαπιστώνονται αποκλίσεις σε σχέση με τα στοιχεία 
που δηλώνονται στο Τεχνικό Δελτίο Έργου, 
ϋί. διαπιστώνονται σημαντικές δυσχέρειες στην εκτέλε¬ 
ση των έργων, 

ίν. διαπιστώνονται σημαντικά προβλήματα στη διαχείρι¬ 
ση των πόρων του έργου. 

Για τη διαπίστωση των παραπάνω μπορεί να χρησιμο¬ 
ποιείται κάθε πρόσφορο μέσο, συμπεριλαμβανομένων 
και των επιτόπιων ελέγχων τους οποίους υποχρεούται να 
δέχεται ο φορέας εκτέλεσης και λειτουργίας των ενταγ- 
μένων έργων. 

Η απένταξη ενός έργου συνεπάγεται την άμεση ανά¬ 
κληση των πιστώσεων που έχουν διατεθεί για την εκτέλε¬ 
ση του έργου. Σε περίπτωση που ο φορέας εκτέλεσης 
έχει αναλάβει νομικές δεσμεύσεις στο πλαίσιο του έργου, 


αυτές καλύπτονται από τον τακτικό προϋπολογισμό του 
επόμενου οικονομικού έτους του φορέα εκτέλεσης. 

Άρθρο 5 

Χρηματοδοτούμενες δαπάνες 

Επιλέξιμες Δαπάνες είναι όσες είναι σύμφωνες με τους 
στόχους του Προγράμματος «ΠΟΛΙΤΕΙΑ» και αφορούν σε 
έργα και δράσεις για: 

- Εξυπηρέτηση Πολιτών και Επιχειρήσεων 

- Νέα συστήματα οργάνωσης και Διοίκησης Δημοσίων 
Υπηρεσιών 

- Ηλεκτρονική Διακυβέρνηση 

- Ενδυνάμωση Ανθρώπινου Δυναμικού 

- Διαφάνεια και Αξίες Χρηστής Διακυβέρνησης 

- Διαχείριση Καταστροφών 

-Τεχνική Βοήθεια 

Ενδεικτικά αναφέρονται έργα και δράσεις για : 

- Ηλεκτρονική αποτύπωση της υφιστάμενης κατάστα¬ 
σης του ανθρώπινου δυναμικού. 

- Επιμόρφωση προσωπικού. 

- Υποστήριξη των Μονάδων Ανταπόκρισης. 

- Βελτίωση των κτιριακών υποδομών (π.χ. υποδοχή κοι¬ 
νού, πρόσβαση ΑΜΕΑ). 

- Δικτυακές υποδομές. 

- Αναβάθμιση υπάρχοντος ή προμήθεια νέου πληροφο¬ 
ριακού εξοπλισμού. 

- Απλούστευση των διαδικασιών και αναβάθμιση της 
ποιότητας των πληροφοριών. 

- Δράσεις και έργα για θέματα διαλειτουργικότητας και 
ηλεκτρονικών συναλλαγών. 

- Δράσεις και έργα για αναβάθμιση και πιστοποίηση των 
5ίίθ5 του Δημόσιου Τομέα. 

- Δράσεις και έργα που αφορούν τα Κέντρα Εξυπηρέ¬ 
τησης Πολιτών (ΚΕΠ). 

- Δράσεις και έργα που αφορούν στην «Εθνική Πύλη Δη¬ 
μόσιας Διοίκησης -ΕΡΜΗΣ». 

-Απλούστευση και κωδικοποίηση διαδικασιών. 

- Αξιολόγηση οργανικών μονάδων μέσω δεικτών. 

- Λειτουργία Ομάδων Άμεσης Παρέμβασης. 

- Χάρτα δικαιωμάτων των πολιτών 

- Δημιουργία σώματος πολιτών 

- Δαπάνες μελετών (μελέτες οργάνωσης, μελέτες ερ¬ 
γονομίας χώρου, μελέτες περιγραφής θέσεων εργασίας 
και αξιολόγησης, μελέτες απλούστευσης διαδικασιών, 
προσδιορισμού δεικτών αποδοτικότητας, μελέτες για έρ¬ 
γα και δράσεις ΤΠΕ, κ.λ.π.). 

- Έπαθλα διαγωνισμών άθεί ρι-αοΐίοεε (χρηματοδότηση 
έργων, εξοπλισμού ή προγραμμάτων των υπηρεσιών που 
βραβεύονται). 

- Βράβευση υπαλλήλων για πρωτότυπες προτάσεις ή 
μελέτες. 

- Αμοιβές Επιτροπής Διοίκησης, Υπευθύνων Υποπρο¬ 
γραμμάτων, Ομάδων Υποστήριξης Υποπρογραμμάτων, 
Ομάδων Στήριξης Φορέων και λοιπών ατομικών ή συλλο¬ 
γικών οργάνων που είναι αναγκαία για την εκτέλεση των 
έργων ή δράσεων του προγράμματος, 

- Ενημέρωση πολιτών. 

- Έντυπα και οπτικοακουστικά μέσα για την προβολή 
του Προγράμματος. 

- Τεχνική βοήθεια (ημερίδες, συνέδρια, μελέτες, έξοδα 
κίνησης, εμπειρογνωμοσύνες, σύμβουλοι, ειδικοί συνερ- 

γάτες, εμπειρογνώμονες, δράσεις και υλικό προβολής 
του Προγράμματος, λειτουργικές δαπάνες μη καλυπτό¬ 
μενες από άλλη πηγή κ.λπ.). 

Η Επιτροπή Διοίκησης του Προγράμματος μπορεί με 
απόφασή της να ορίζει εκτός των παραπάνω και άλλες δα¬ 
πάνες ως επιλέξιμες, εφόσον εξυπηρετούν τους στόχους 
του προγράμματος. 

Άρθρο 6 

Τεχνικός Σύμβουλος 

Ο Τεχνικός Σύμβουλοςτου Προγράμματος «ΠΟΛΙΤΕΙΑ» 
έχει την ευθύνη τεχνικής υποστήριξης όλων των οργάνων 
διοίκησης του Προγράμματος, περιλαμβανομένων και 
όλων των φορέων εκτέλεσης έργων ή δράσεων του Προ¬ 
γράμματος, σύμφωνα με τους όρους και όσα ειδικότερα 
ορίζονται στη σχετική Σύμβασή του μετο Υπουργείο Εσω¬ 
τερικών, Δημόσιας Διοίκησης και Αποκέντρωσης. 


Άρθρο 7 

1. Όπου στον παρόντα Κανονισμό αναφέρεται ο όρος 
«έργο» νοείται έργο ή δράση. 

2. Με την παρούσα απόφαση καταργείται η υπ’ αριθμ. 
8511/2003 (ΦΕΚ 568/Β79.5.2003) κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομίας και Οικονομικών. 

3. Κατά τα λοιπά εφαρμόζονται οι διατάξεις του ν. 
2880/2001, όπως τροποποιήθηκε και συμπληρώθηκε με 
το άρθρο 17 του ν. 3345/2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 1 04 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ: νννννν.θ 1.0Γ - β-ιτοίΙ: \λ/θ6ιτι351θγ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυΐΌ προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυιΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙβΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























